Analýza možných spôsobov nakladania 
a súhlas s naložením s majetkovou účasťou FNM SR na podnikaní obchodnej spoločnosti VSŽ akciová spoločnosť Košice  formou priameho  predaja vopred určenému záujemcovi  spoločnosti United States Steel Corporation                                          

Rok 2001 bol prvým rokom VSŽ bez oceliarskej výroby,  po realizácii transakcie v súlade s Memorandom o porozumení uzavretým medzi Vládou SR, U.S. Steel Group a Unit of USX Corporation a VSŽ. Dosiahnuté výsledky hospodárenia ako aj stav majetku spoločnosti nie je možné porovnávať so stavom pred rokom 2001.
VSŽ sa po zrealizovaní transakcie predaja hutníckych aktív stala spoločnosťou bez bankových úverov, s vyrovnanými daňovými záväzkami. a s vyplatenými všetkými uznanými záväzkami  po lehote splatnosti.
VSŽ ako spoločnosť holdingového typu s charakterom strojárenského holdingu sa v roku 2001 zamerala na tieto činnosti  
•	manažment finančného majetku /v tom najmä výkon akcionárskych práv/  
•	prenájom investičného majetku  podnikom v skupine a iným spoločnostiam
•	nákup a predaj ocele
•	výroba a predaj profilov.

I.
Výsledky hospodárenia a stav majetku VSŽ 
    
A/ Základné údaje o  hospodárskych výsledkoch z riadnej účtovnej závierky za rok 2001, auditovanej KPMG Slovensko, spol. s r.o./v tis.Sk/:
Prevádzkový hospod. výsledok               681 518
Hosp. výsledok z fin. operácií                 812 794
Hosp. výsledok za bežnú činnosť         1 458 965
Mimoriadny hosp. výsledok                   -691 994
Hosp. výsledok za rok 2001        zisk      766 971

Stav majetku a.s. k 3l.12.2001
Aktíva celkom            10 839 877                         Pasíva celkom            10 839 877
Stále aktíva                  3 409 825                         Vlastné imanie             7 796 537
-HIM                           2 637 872                          -Základ. imanie           6 449 263
-Fin. investície                756 847                         -Fondy zo zisku              151 817    
Obežné aktíva              7 254 523                         -HV min. rokov         -9 418 890
-Pohľadávky celkom    5 939 622                          Cudzie zdroje            2 847 265                                                                            
-Fin. majetok               1 241 949                         -Ost. rezervy               2 109 019
                                                                            -Záväzky celkom           738 246
 
Vybrané údaje z prílohy k účtovnej závierke:
1.	V roku 2001 VSŽ pokračovala v tvorbe opravných položiek, kde k 31.12.2001 dotvorila  opravné položky o výšku 5 732 194  k jednotlivým druhom HIM a k svojim majetkovým účastiam. Na všeobecné podnikateľské riziká na    potenciálne záväzky  z   poskytnutých  garancií,      zmluvných sporov,   prebiehajúcich   súdnych  konaní a iných potenciálnych záväzkov VSŽ     vytvorila rezervu v celkovej hodnote 1 941 323 tis. Sk.
2.	Už v roku 2000 z hodnoty nedokončených investícií bol vyňatý majetok KŤUK-u Dolinská vo výške  10 159 mil. Sk a preúčtovaný na podsúvahové účty. 

B/ Majetkové účasti VSŽ 
Rozhodujúcu časť majetkových účastí VSŽ tvoria spoločnosti, v ktorých  majetková účasť VSŽ predstavuje viac ako 50%. Tieto spoločnosti sa členia na:
•	spoločnosti zhodnocujúce hutnícke výrobky
            VSŽ INŽINIERING, s.r.o.Košice               100 % obchodný podiel
            VSŽ KOVOSTROJ, s.r.o. Dobšiná             100 % 
            PROFIL, s.r.o. Rakovo                                 51 % 
            VARIAKOV, a.s., Košice                            majetková účasť 67,18 %
            STYLKOV, a.s Košice                                                          67,19 %

•	spoločnosti zabezpečujúce hutnícku výrobu US STEEL Košice, s.r.o.
            ARTEP, a.s. Košice                                      majetková účasť 67 %
            GETRA, a.s. Košice                                                               67 %
            KOKSMONT, a.s.                                                                  67 %
            OBAL-SERVIS, a.s. Košice                                                   51 %        

•	spoločnosti poskytujúce služby
     VSŽ FEROTOUR, a.s. Košice                      majetková účasť  99,06 %
             VSŽ NEMOCNICA, a.s. Košice                                            100 %
             GASTROMETAL, a.s. Košice                                               100 %
             VSŽ BYTY, s.r.o. Košice                            jediný spoločník
             VSŽ SERVIS, s.r.o. Košice                         jediný spoločník
             VSŽ VaPC, a.s. Košice                                majetková účasť 100 %
             VSŽ-FUS, s.r.o.                                          90,9 % obchodný podiel

•	spoločnosti vyrábajúce stroje a zariadenia
             VSŽ STROJLAB, a.s. Medzilaborce          majetková účasť   100 %
             VSŽ UNICORN, s.r.o. Tornaľa                 99,85% obchodný podiel
•	  ostatné spoločnosti
             TEHELNE TEMAKO, a.s. Hanušovce n/T                           100 %

Materská spoločnosť VSŽ má 47 zamestnancov, ale v svojich dcérskych spoločnostiach vytvára  pracovné   príležitosti  pre cca  5000 osôb. Uvedenú úroveň zamestnanosti vo  VSŽ v rámci východoslovenského regiónu  spoločnosť  plánuje udržať. 

C/ Vývoj kurzu akcií VSŽ:
      rok 2001 : začiatok roka   136,-Sk
                       apríl                 337,-Sk
                       august              350,-Sk
                       október            465,-Sk /BCPB/,   468,-Sk /RM-S/ - výplata dividend
                       november         285,-Sk
                       december         119,-Sk /BCPB/,    201,-Sk /RM-S/
     rok 2002 : prvý štvrťrok    201,-Sk /BCPB/, 266,-Sk /RM-S/

D/ Súčasná štruktúra akcionárov VSŽ
USSAC, Inc. Pittsburgh                             24,54 %  
FNM SR                                                    16,46 % /2 708 116 t. Sk/
Bank Austria                                              10,09 %
Prvá penzijná správc.  spol.                          9,47 %
PENTA INV.LIMITED,                              7,34 %
Poštová banka, a.s. Bratislava                      4,78 %
RIF                                                              2,95 %
TRIM LUFFER LIM. Nicosia                     1,99 %
UNION  Investment Kft, Budapešť             1,92 % 
Slov. poisťovňa, a.s.                                    0,91 %
Krajňák Ladislav, Ing.                                 0,61 %
Kamarás Juraj, Ing.                                     0,61 %
AGROINVEST, správ. spol.a.s.BA            0,45 %
L.F.C., o.c.p. a.s. Bratislava                        0,36 %
Ferrimex, a.s. Košice                                  0,34 %
DRUKOS                                                   0,33 %
TWINCOM Trading Ltd.                            0,27 %
Drábik Ladislav                                           0,24 %
Nationale Nederlanden a.s.BA                     0,20 %
EUROTRADE, a.s. BA                               0,20 %
ost.akcionári do 0,2 %                               15,93 % 
Portfólio akcionárov z materiálov na MVZ 

Z uvedeného prehľadu je možné konštatovať, že i napriek tomu, že USSAC, Inc.Pittsburgh s 24,54 % podielom na základnom imaní je najväčším akcionárom, konzorcium “Penta” deklaruje ovládanie až cca  29 % základného imania. Rozhodnutie o  predaji  16,46 % podielu zo základného imania vo vlastníctve FNM SR v súčasnej akcionárskej štruktúre je rozhodujúcim momentom pre získanie nielen významnej majetkovej účasti  ale aj pre ďalší vývoj spoločnosti, ako aj určenie charakteru  vzťahu tohto akcionára k ostatným akcionárom. 

E/ Vzťah VSŽ a jeho najväčšieho akcionára USSAC, Inc. Pittsburg /U.S.Steel Košice, 
    s.r.o./
Vzťah U.S.Steel Košice, s.r.o. je od začiatku determinovaný celou transakciou predaja  hutníckych aktív a s tým súvisiacich transakčných dokumentov. V rámci transakčných dokumentov boli  uzatvorené dlhodobé obchodné .zmluvy medzi VSŽ a U.S.Steel Košice, s.r.o., ktoré zaručujú odber výrobkov podnikov v skupine VSŽ  a dodávky ocele  pre VSŽ. VSŽ nakúpila od U.S.Steel Košice, s.r.o. v roku 2001 72 636 ton ocele v hodnote 910 mil. Sk, zisk z jej predaja predstavoval 22 610 tis. Sk.
Reálny výkon akcionárskych práv majoritného akcionára  vo VSŽ bol uskutočňovaný zastúpením  najvyššieho predstaviteľa U.S.Steel Košice, pána Johna H.Goodisha v dozornej rade, ktorý svojím aktívnym prístupom k záležitostiam VSŽ verejne deklaruje záujem USSAC, Inc. Pittsburg na ďalšom rozvoji tejto  spoločnosti. Bol osobnou zárukou plnenia všetkých povinností strategického partnera pri kúpe hutníckych aktív VSŽ, ktoré boli v dohodnutých lehotách splnené. 
V neposlednom rade J.H.Goodish garantuje aj pohľadávku  VSŽ voči U.S.Steel  Košice, s.r.o.   vyplývajúcu z Legal Obligation Agrement, ktorá je súčasťou transakčných dokumentov  vo výške už vyčíslenej na 75 mil. USD a splatnej v roku 2002 a 2003. Transakčné dokumenty splatenie tejto pohľadávky deklarovali ako “odškodnenie akcionárom” za predaj oceliarskych aktív VSŽ. 
Horeuvedená pohľadávka bola VSŽ v roku 2001 doúčtovaná v plnom rozsahu do majetku spoločnosti. V roku 2002 je splatný 50 % podiel pohľadávky VSŽ voči U.S.Steel Košice, s.r.o., v roku 2003 zostatok.
Splatením pohľadávky sa hodnota majetku VSŽ nezmení, zmení sa len štruktúra aktív. Spôsob možného “odškodnenia akcionárom”, na ktorých mal dopad predaj oceliarskych aktív, je možný len výplatou dividend. Pokiaľ boli rozhodujúcimi akcionármi účastníci memoranda, garantovali dodržiavanie zámerov vlády SR v tejto spoločnosti v memorande obsiahnuté. Rozhodnutie o “odškodnení akcionárov” použitím zisku na výplatu dividend je, vzhľadom na rozloženie akcionárskych síl v súčasnosti, plne v kompetencii dvoch rozhodujúcich akcionárov VSŽ  s neistým výsledkom pri prijímaní takéhoto rozhodnutia.

U.S.Steel Košice, s.r.o. deklaroval listom zo dňa 18.3.2002 záujem United States Steel Corporation resp. iného ním určeného záujemcu o kúpu majetkovej účasti FNM SR na podnikaní VSŽ. 

II.
Analýza naloženia s majetkovou účasťou  FNM SR

Majetková účasť FNM SR na podnikaní VSŽ, a.s. Košice :                2 708 116 ks akcií
Podiel na základnom imaní:                                                                            16,46 %
Súčet menovitých  hodnôt akcií FNM SR po zápise  zníženia  ZI:   928 883 788,-Sk      
/rozhodnutie o znížení základného imania  znížením menovitej hodnoty 1 akcie na 343,-Sk/
 
1.	Priamy predaj vopred určenému záujemcovi -  na základe prejaveného záujmu U.S.Steel Košice, s.r.o. predaj celej majetkovej účasti v počte  2 708 116 akcií za navrhovanú cenu 160,-Sk/ks má reálny základ v predaji majetkovej účasti Transpetrolu, “štátnej” akciovej spoločnosti a predstavuje celkovú kúpnu cenu majetkovej účasti 433 298 560,-Sk  Z tohto spôsobu predaja majetkovej účasti FNM SR vyplýva, že
a/ majetková účasť vo výške 16,46 % posilní  doterajšiu majetkovú: účasť USSAC   
    /24,54%/  vo VSŽ, kedy bude táto akcionárom vlastniacim akcie predstavujúce  41 % 
   základného imania. 
b/ 41 % majetková účasť za podpory ďalších akcionárov umožní prijímať také rozhodnutia 
        na valnom   zhromaždení,   ktoré budú  vychádzať  z  transakčných dokumentov  vo veci 
        “odškodnenia akcionárov”  z príjmov  zo splatenej pohľadávky U.S.Steel Košice s.r.o.
c/ rozhodujúci podiel USSAC na podnikaní  VSŽ a.s.  Košice  dáva  reálnu záruku záujmu  
        tohto veľkého  akcionára  na  ďalšom  rozvoji  podnikov  v  skupine  VSŽ a dlhodobej 
        obchodnej spolupráci s U.S.Steel Košice, s.r.o. 
d/ jednou  z   výhod  je  i   krátkosť  času  potrebná  pre realizáciu tohto spôsobu scudzenia 
         majetkovej účasti FNM SR a zabezpečenie príjmu z privatizácie na účet FNM SR.
e/ cena, ktorá  zodpovedá  16,46 %  majetkovej účasti  po znížení  základného imania.

2.	Predaj akcií VSŽ prostredníctvom kapitálového trhu
Na základe skúseností  s doterajším fungovaním slovenského kapitálového trhu, predaj akcií    
z majetkovej účasti FNM SR prostredníctvom neho nezaručuje výhody tohto spôsobu  
predaja bežné v zahraničí, ktorými sú: 
•	transparentnosť predaja.
•	vygenerovanie  najlepšej ceny. 

3.	Výberové konanie - v rámci uvedeného spôsobu predaja majetkovej účasti FNM SR sú negatívami:
•	časová náročnosť výberu,
•	jediné kritérium pre predaj takéhoto minoritného podielu z porfólia FNM SR, ktorým je, podľa platných interných predpisov,  len cena. Z uvedeného vyplýva, že pri takomto spôsobe nie je možné kupujúceho zaviazať záväzkom  ďalšieho rozvoja spoločnosti, prípadne zamestnanosti v regióne východného Slovenska.
Zvyčajnou výhodou je možnosť rokovania o čo najvyššej možnej cene so záujemcami. Pretože však uvedená majetková účasť samostatne nedáva možnosť ovplyvňovať nakladanie s majetkom VSŽ, vplývať na hospodárenie spoločnosti vzhľadom na súčasnú štruktúru akcionárov, nie je možné v danom prípade dosiahnuť najvyššiu možnú cenu v rokovaniach so záujemcami.
 
4.  Ponechanie dočasnej účasti FNM SR na podnikaní VSŽ v doterajšom rozsahu 16,46 %
Z vlastníctva 16,46 % pri súčasnej akcionárskej štruktúre nie je možné pre FNM SR očakávať  v  horizonte 2 rokov žiadne výhody.  Neočakáva sa výplata dividend  ako zdroj príjmu z  vlastníctva  majetkovej účasti VSŽ,  nie  je možné očakávať ani následné zvýšenie základného imania z majetku  spoločnosti  po úhrade  pohľadávky  U.S. Steel Košice, s.r.o. zvýšením menovitej hodnoty  akcií,  a tým zlepšenie majetkovej štruktúry FNM SR. Relatívne zvýšenie kurzu akcií VSŽ, ktoré sa pravdepodobne  môže v určitom momente prejaviť pri úhrade pohľadávky U.S. Steel  Košice,  s.r.o.,  však  pri  súčasnom  vplyve akcionárov  na nakladanie s majetkom spoločnosti a pri právach viažucich sa k 16,46 % podielu na základnom imaní, nemusí mať dlhodobejší  vplyv a v neskoršom časovom horizonte priniesť  žiadne zvýšenie kúpnej  ceny pre  FNM SR. 

Z horeuvedeného vyplýva, že pre FNM SR, z pohľadu aktívneho účastníka reštrukturalizácie VSŽ a akcionára, ktorý v rozhodujúcej miere ovplyvňoval rozhodnutia o predaji oceliarskej výroby USSAC - U.S.Steel Košice, s.r.o., je priamy predaj majetkovej účasti FNM SR vopred určenému záujemcovi, ktorý je nositeľom záväzkov obsiahnutých v memorande a garanciou ďalšieho rozvoja spoločnosti VSŽ, ako i zachovania zamestnanosti v rámci východoslovenského regiónu, najprijateľnejší.